Den Vest-Sjællandske Avis, 1840-07-06
Efter et allerhøieste Reskript til Overpræsidenten overrakte Borgerrepræsentanternes Formand og Viceformand Adressen til Hs. Maj. i Torsdags Formiddag i Palaiet paa Amalienborg. Da vort indskrænkede Rum ikke tillader os at optage hele Adressen, ville vi uddrage nogle Hovedsteder af den. Efter en Lykønskning til Hs. Maj. og Yttringen af Communens Taknemmelighed for den nye Communallov hedder det: "Men det er ikke for Hovedstadens Borgere alene, at denne Gave har en saa betydelig Værd. Alle Statsborgere have med en ikke ringere Tilfredsstillelse imodtaget og tilegnet sig den. Thi i den Beredvillighed, hvormed Deres Majestæt har illet strax efter Tiltrædelsen af Deres Regjering at fyldestgjøre Communens Krav paa, selv ved sine Udvalgte at ordne sine Anliggender og styre sine oekonomiske Forhold, have disse troet at maatte see Deres Majestæts Erkjendelse af Borgerfrihedens Betydning for Statslivet og Deres Forsæt, ogsaa snart at forunde Nationens forenede Repræsentanter en besluttende Medvirkning, saavel ved Lovgivningen i Almindelighed, som ved Bestemmelsen af Statens Jndtægter og Udgifter i Særdeleshed. Tidligere Begivenheder i Deres Majestæts Liv have maattet bestyrke os Alle i denne Tillid til Dem. – Den dybtfølte Trang til Kræfternes friere Udvikling, som Tidsalderens Begivenheder have maattet opfostre, den stigende Oplysning, og den klarere Anskuelse af Forholdet imellem Konge og Folk, som, udgaaede af Civilisationens Skjød, i de sidste Aar ogsaa hos os ere blevne almindelige, gjøre en Forandring af forældede Former, der nu ikke staae i Harmonie med Folkets Tænkemaade og Anskuelser, paatrængende nødvendig, og Jngen kan være bedre skikket til at opfylde den nuværende Tids Krav i denne Henseende, end en Fyrste, der med vor Tidsalders frisindede Jdeer forener et stort og modent Overblik over Verden og dens Begivenheder. En saadan af reen Kjærlighed til Folket udsprunget, over alle andre Hensyn ophøiet Handling vil skjænke Deres Majestæts Regjering en forhøiet moralsk Kraft, der vil gjøre det let for Dem, understøttet af indsigtsfulde og frisindede Mænd, at gjennemføre de Reformer i elske Gene Bestyrelsen, hvortil Nationen saa høit trænger, og som Deres Majestæt i Deres Viisdom upaatvivleligen allerede har paatænkt. Den vil skabe et vigtigt Foreningspunkt for Statens nu adsplittede Deele og derved sammenknytte dem til et selvstændigt og kraftfuldt Heelt. Den vil give Folket en Bevidsthed og Selvfølelse, der vil hæve det ud af den nedtrykte Stemning, hvis Tilværelse ikke vil være undgaaet Deres Majestæts skarpe Blik. Folket vil derved see de mørke Skyer forsvinde, som nu omhylle dets Fremtid. J Følelsen af sin Kraft, og i Erkjendelsen, af sin Lykke vil det ogsaa føle sig stolt af den Konge der skjænkede det Frihed og Selvstændighed, og dets stedse stigende Kjærlighed vil for dets Velgjører flette en Krone, endnu skjønnere og betydningsfuldere end den, som nu pryder Deres Majestæts Hoved." Hs. Majestæts Svar lød saaledes: "Jeg har Aarsag at takke Kjøbenhavns Repræsentanter for de Lykønskninger, de bringe mig, og for den Taknemlighed, de yttre mig i Anledning af den Gave, jeg har skjænket Byen i den nye Communal=Lov; men, naar de benytte denne Leilighed til at indblande politiske Betragtninger og til at andrage paa Forandringer i Statsforfatningen, saa turde de vel gaae udenfor hvad deres Commiteenter, Kjøbenhavns gode Borgere, kunne ønske af dem: jeg har i dette Øieblik modtaget en Adresse fra et stort Antal af Kbhavns bedste Borgere og Jndvaanere, affattet i en ganske anden Aand. Jeg har i mit aabne Brev af 3die Decbr. f. A. udtalt mig om de Forbedringer, som jeg først og fremmest vilde foretage i Forvaltningen, men disse kræve Tid og Overveielse. Jeg veed, at der i og udenfor Borgerrepræsentanternes Kreds ere Jndivider, der ideligen klage over, at Jntet skeer, at Statens Finantser ei ere ordnede; sligt tjener kun til at svække Tilliden mellem Kongen og Folket; Gud skee Lov, at det ei har havt megen Virkning; men jeg maa ønske, at Borgerrepræsentanterne ville gjennemtrænge sig af den Sandhed, at Tillid til Kongen er nødvendig, og at alle ønskelige Forbedringer kræve Tid. Det glæder mig, at jeg har fundet den beleilige Stund til at give Kjøbenhavns Commune den friere Forfatning, og De ville personligen være forvissede om min Hyldest og Naade." – Den anden Adresse, som havde været indlagt i den Gyldendalske Boghandel til Undertegning, var underskreven af 1145 Undersaatter, nemlig 28 Geistlige Embedsmænd, 28 Civile Embedsmænd, 18 Lærere ved Universitetet og de lærde Skoler, 14 Høiesteretsadvocater og andre Sagførere, 9 Officerer ved Søetaten, 22 Officerer ved Landetaten, 21 Grosserere, 148 Detailhandlere, 282 Kunstnere, Fabriqueurer og Haandværkere, 99 andre næringsdrivende Borgere, 6 Landeiendomsbesiddere, 42 Pensionister, 45 Candidater, 29 Studerende og 9 Andre, hvis Stilling ikke er offentlig (Privatpractiserende Læger, Handelsfuldmægtige, Magazinforvaltere o. A.) - Af Adressen selv optage vi Følgende: "Jngenlunde miskjende vi, at den nærværende Tid er en saadan, hvor Folkelivet vil udvikle sig i en høiere organisk Skikkelse, og at dette ikke kan finde Sted, uden at en omdannende Stræben træder frem og viser sig virksom i Statslivets mange forskjellige Forhold, men vi ere fuldelig overbeviste om, at Deres Majestæt fra Deres ophøiede Stade erkjender dette, og er gjennemtrængt af en høihjertet Villie til heri at samvirke med Folkets Ædleste, og i det vi derfor selv med tillidsfuld Fortrøstning ser en stadigt fremstridende høiere Udvikling af Statsforholdene imøde, skal det være vor alvorlige Bestræbelse at bidrage, hvad enhver formaaer, til at fremkalde Sindighed og Maadehold i den almindelige, i sig selv saa ædle Stræben, der er henvendt mod dette store Maal. Vi ere dybt gjennemtrængte af den Overbeviisning, at selv de meest velmeente Bestræbelser, der virke med de fortrinligste Kræfter, dog kun ville fremkalde en sørgelig Forstyrrelse i Statsforholdene, dersom de ikke virke i gjensidig Overeensstemmelse og i et ligeligt Forhold, og at dertil kan det ikke komme uden ved en hensigtsmæssig Ledelse fra Statskræfternes Middelpunkt, der befinder sig i den Deres Majestæt overdragne Kongemagt. – Vi tillade os derfor med dyb og hjertelig undersaatlig Hengivenhed at yttre for Deres Majestæt, at vi ere forvissede om, at i samme Forhold, som Folket med Glæde erkjender, at de til en høiere Organisation af Statssamfundets Forhold og til en friere Udvikling af Folkelivet arbeidende Kræfter finde et Sammenhold og et Foreningspunkt i Deres Majestæts Kongelige Villie, vil Deres Majestæt ogsaa i Kjernen af Folket finde et Tilhold og en samvirkende Stræben for de bestemte og kraftfulde Forholdsregler, som Deres Viisdom maatte erkjende som hensigtssvarende til at ordne, lede og forbinde de Bestræbelser, som sigte til hiin høiere Udvikling. - Hvor en almindelig Deeltagelse for de offentlige Anliggender er vaagnet, der vil ogsaa en levende og frisindet Forhandling om disse gjennem Pressen, som det store almindelige Meddelelsesmiddel, finde Sted, og med sand Erkjendtlighed paaskjønne vi, at der er faa Folk udenfor Norden, som nyde denne Frihed i samme Grad som det Folk, hvorover Deres Majestæt udrækker Deres milde Scepter. Vi udtale derfor her ikkun en almindelig dybtfølt Misbilligelse, naar vi beklage, at denne Frihed i den senere Tid saa ofte er bleven misbrugt, og at man ei sjelden har overskredet Sømmelighedens og Ærbødighedens Grændse, i det vi vove at nære det Haab, at Deres Majestæt ikke, for disse Overtrædelsers Skyld, vil indskrænke denne Folket saa dyrebare Yttringsfrihed."